সেদিনটি ছিল রমজানের ঈদের বাজার। আজমিরীগঞ্জ বাজার লোকে লোকারন্য। বিল থেকে তাঁকে তুলে নিয়ে আসা হয় বাজারে, বেঁধে ফেলা হয় একটি ইলেকট্রিকের খুঁটির সাথে। ইতোমধ্যে সে যে বেঁচে নেই সেটা নিশ্চিত জানা যায় , তবু তাঁর নিষ্প্রাণ দেহের উপর চলে আক্রোশ আক্রমণ। পাকি দোসররা অস্ত্র দিয়ে খুঁচিয়ে খুঁচিয়ে ক্ষত বিক্ষত করে ফেলে মৃত শরীর। একসময় বিবস্ত্র করে ফেলা হয় তাঁকে। তিন দিন বাজারে পড়ে থাকে এক প্রানহীণ নিথর দেহ ,তারপর রাজাকার’রা সেই বীভৎসতার চিত্র ধারন করে ক্যামেরায় । মৃত্যুর ৭২ ঘন্টা পরেও সেই শরীর কোন গন্ধ ছড়ায় না । এর পর সেই লাশ ভাসিয়ে দেয়া হয় ভেড়া মোহিনী নদীর জলে। ভাসতে ভাসতে কোথায় হারিয়ে যায় , সে খবর আর বলতে পারে না লোকে।